en en en ceb en ml ml ml ml ml ml en en ml ml ml ml en en ceb en en ceb en en ceb en en ml ml ml ml ml ml ml ml ml ml en en en ceb en en ceb en en en en es ml en en en da en da cs en en cs da en en en ceb ml ml ceb ceb ceb ml ceb ceb cs cs da da en en cs cs en en en de da da en da cs cs en en cs cs da da cs en en cs en cs da en en en cs cs da en cs da en da en en en en en en en
രാഷ്ട്രീയം എന്ന വാക്കിനോട് പണ്ടേ ഒരു മമത നഷ്ടപ്പെട്ടിരിക്കുന്നു. അത് കൊണ്ട് തന്നെ ഇപ്പോൾ ഒരു രാഷ്ട്രീയ പാർട്ടിയോടും താല്പര്യമില്ല. സ്വന്തം മക്കളെ വിദേശത്ത് പഠിപ്പിച്ചു സുരക്ഷിതരാക്കി, അണികളെ കൊടി ഒട്ടിക്കാനും, തല്ലു കൊളളിക്കാനും ഇറക്കുന്ന നേതൃത്വം, പൊതു ജന സേവനം എന്ന പേരിൽ ഒരു തൊഴിലിനും പോകാത്ത കുറച്ചു യുവത്വം..അത് കൊണ്ട് തന്നെയാണ് ഒരു പഞ്ചായത്ത്‌ മെമ്പർ ആയാൽ പോലും അതിൽ നിന്നും എന്തെങ്കിലും വരുമാനം ഉണ്ടാക്കാൻ അവൻ ആഗ്രഹിക്കുന്നതും എന്തിലെങ്കിലും കയ്യിടുന്നതും..ഇങ്ങിനെയൊക്കെ ചിന്തിച്ചു നോക്കിയ കാലത്താണ് രാഷ്ട്രീയം എന്ന വിശ്വാസം നഷ്ടപ്പെട്ടത്..
എന്നാലും ആര് ഭരിച്ചാലും നല്കുന്ന നൂറു വാഗ്ദാനങ്ങളിൽ ഒന്നെങ്കിലും പാലിച്ചാൽ അത് കണ്ടു സന്തോഷിക്കുമായിരുന്നു..ഭൂരിപക്ഷ പിന്തുണയോടെ അധികാരത്തിൽ എത്തുന്ന എം.എൽ.എ, മന്ത്രിമാർ ഉൾപ്പെടെ എല്ലാവരോടും ഒരു ബഹുമാനം സൂക്ഷിച്ചിരുന്നു..അവരിലെ വ്യക്തികളെയല്ല അവരിലെ അധികാരത്തെ. ഒരു ജനാതിപത്യ വിശ്വാസി അങ്ങിനെയാവുന്നതിൽ തെറ്റില്ല, നാട്ടിലെ നിയമ സംഹിതകൾ അനുസരിക്കാൻ അവൻ ബാധ്യസ്തനാകുന്നത്‌ പോലെ തന്നെയാണ് ജനങ്ങൾ തിരഞ്ഞെടുക്കുന്ന ജനപ്രധിനിധികളെ വിമർശന വിധേയമായി അംഗീകരിക്കാനും ബഹുമാനിക്കാനും അവൻ ബാധ്യസ്ഥനാണ്..ഇതെന്റെ കാഴ്ചപ്പാട് മറ്റുള്ളവരുടെത് എന്താണെന്ന് എനിക്കറിയില്ല...
പക്ഷേ കഴിഞ്ഞ കുറച്ചു നാളുകളായി കേരള രാഷ്ട്രീയത്തിൽ അരങ്ങേറുന്ന കാര്യങ്ങൾ കേൾക്കുമ്പോൾ തികച്ചും വേദനാജനകമായി തോന്നുന്നു..കേരള രൂപീകരണത്തിനു ശേഷം ഇരു മുന്നണികളാണ്  കേരളം ഭരിച്ചത് അതിലൊക്കെ പ്രഗൽഭരായ ഒരുപാട് മുഖ്യമന്ത്രിമാരെ നമ്മൾ കണ്ടു..അഴിമതി ആരോപണങ്ങൾ അവരിൽ പലരും അഭിമുഖീകരിക്കേണ്ടി വന്നിട്ടുണ്ട് പക്ഷേ അതിനൊക്കെ ഒരു നിലവാരം ഉണ്ടായിരുന്നു..ആരോപണങ്ങൾ ഉന്നയിക്കുന്നവർക്കും, അതിനെ അഭിമുഖീകരിക്കുന്നവർക്കും ജനങ്ങളെ ഒരു ഭയം ഉണ്ടായിരുന്നു അതിനു അനുസരിച്ച് അവർ പ്രവർത്തിച്ചിരുന്നു..കുറച്ചെങ്കിലും തെളിവില്ലാതെ ഒരു ആരോപണം ആരും ഉന്നയിക്കാറില്ല, ആരോപണ വിധേയമാകുന്നവർ ജനരോഷം ഭയന്ന് രാജി വച്ച് അന്വേഷണം നേരിടും. ചുരുക്കി പറഞ്ഞാൽ കള്ളൻ ആയിരുന്നാലും ജനരോഷത്തെ ഭയപ്പെട്ടു പ്രവർത്തിച്ചിരുന്നു അവരൊക്കെ...
ഇന്നത്തെ സാഹചര്യം എന്താണെന്ന് എല്ലാവർക്കും അറിയാം. മുഖ്യമന്ത്രിയിലെ വ്യക്തിയെ, രാഷ്ട്രീയത്തെ  മാറ്റി നിർത്തി നോക്കിയാൽ സംസ്കാര സമ്പന്നമായ, വിദ്യാഭ്യാസത്തിൽ മുന്നിട്ടു നില്ക്കുന്ന കേരളം എന്ന സംസ്ഥാനം. അതിന്റെ മുഖ്യമന്ത്രി പദം എത്ര വലുതാണ്‌..അതിനെതിരെ ബിജു രാധാകൃഷ്ണൻ, സരിത പോലുള്ള ആർക്കും ആരോപണം ഉന്നയിക്കാൻ കഴിയുന്നു, അത് വലിയ വാർത്തയാക്കി മാധ്യമങ്ങൾ ആഘോഷിക്കുന്നു, ഭരണപക്ഷം അത് നിഷേധിച്ചു പ്രസ്താവന ഇറക്കുന്നു, എന്നാൽ ആരോപണം ശെരിയല്ല എങ്കിൽ  അതിനു അപ്പുറം ഒരു നിയമ നടപടിക്കു തയ്യാറാകുന്നില്ല, പ്രതിപക്ഷം അതു ശരിയാണെങ്കിൽ അതിനെക്കുറിച്ച് കൂടുതൽ ഒന്നും പറയാതെ ഒരു തണുത്ത പ്രതികരണത്തിൽ ഒതുക്കുന്നു, ഭരണത്തിലോ, പ്രതിപക്ഷത്തിലോ ഇല്ലാത്ത കക്ഷികളും ആ തണുത്ത പ്രതികരണം മാത്രമാണ് പ്രകടിപ്പിക്കുന്നത്..പൊതുജനം ഇതൊന്നും അറിയാത്തമട്ടിൽ അവരവരുടെ കാര്യം നോക്കി നടക്കുന്നു...
നിങ്ങളിലെ രാഷ്ട്രീയം മാറ്റി വച്ച് കാര്യങ്ങളെ കാണു..അങ്ങിനെ ഒരു കാലം വന്നാൽ മാത്രമേ നമുക്ക് നല്ല ഭരണവും ഭരണാധികാരികളും കിട്ടുകയുള്ളൂ..കഷ്ടപ്പെട്ട് പഠിച്ചു ഐ.പി.എസ് എടുക്കുന്ന ഒരു ഉദ്യോഗസ്ഥൻ സ്കൂൾ വരാന്ത കണ്ടിട്ടില്ലാത്ത ഒരു മന്ത്രിയെ സല്യൂട്ട് ചെയ്യുന്നുവെങ്കിൽ അത് മന്ത്രിയിലെ വ്യക്തിയെയല്ല, മന്ത്രിയുടെ രാഷ്ട്രീയത്തെയല്ല മന്ത്രി എന്ന പദത്തിനു, അധികാരത്തിനു നല്കുന്ന ബഹുമാനമാണ്..ജനം തിരഞ്ഞെടുത്ത ആൾ എന്ന പരിഗണനയാണ് ആ സല്യൂട്ട്..അതിനു അർഹരായവരെ നമ്മൾ തിരഞ്ഞെടുക്കണം എന്ന് സാരം. അതിനു അന്ധമായ രാഷ്ട്രീയ വിശ്വാസമല്ല വേണ്ടത്, കിട്ടുന്ന അധികാരത്തെ കുറച്ചെങ്കിലും ജന നന്മക്കു വേണ്ടി ഉപയോഗിക്കുന്നവരെ  നോക്കി തിരഞ്ഞെടുക്കാൻ നമുക്കാവണം..ഓർക്കുക നൂറു ശതമാനം സത്യസന്ധമായി പ്രവർത്തിക്കുന്ന ഒരു ജനപ്രധിനിതിയെ ഒരിക്കലും കിട്ടില്ല..പക്ഷേ പത്തു ശതമാനം എങ്കിലും ജനങ്ങളോട് കൂറുള്ളവരെ തിരഞ്ഞെടുക്കുക....താൻ വിശ്വസിക്കുന്ന പ്രസ്ഥാനമായാലും അതിനെ വിമർശിക്കാൻ മുന്നിട്ടിറങ്ങാൻ നമുക്ക് മനസ് വരണം അന്ന് മാത്രമേ നമ്മുടെ ഭരണാധികാരികൾ ജനങ്ങൾക്ക്‌ വേണ്ടി പ്രവർത്തിക്കൂ....
Monday, 25 January 2016
നമ്മൾ അറുപത്തി എഴാം റിപ്പപ്ളിക് ദിനം ആഘോഷിക്കുന്നു..ഓരോ വർഷവും പിന്നിടുമ്പോൾ മനസ്സിൽ ഉറപ്പിക്കേണ്ട ഒരു കാര്യമുണ്ട്. രാജ്യത്തിന്റെ ഐക്യവും, അഖണ്ടതയും കാത്തു സൂക്ഷിക്കേണ്ടത് നമ്മൾ ഓരോരുത്തരുടെയും കടമയാണ് എന്നതാണത്..അതിൽ നിന്ന് വ്യതിചലിക്കുമ്പോൾ നമുക്കിടയിൽ സ്പർധയുണ്ടാകും, വിള്ളലുകൾ സൃഷ്ടിക്കപ്പെടും അതിലൂടെ ശത്രുക്കൾ കടന്നു വരും. അത്തരം സാഹചര്യങ്ങൾ സൃഷ്ടിക്കപ്പെടാതെ കാക്കേണ്ടത്‌ ഒരോ ഭാരതീയന്റെയും കടമയും കർത്തവ്യവുമാണ്.
ഈ ദിനത്തിൽ രാജ്യത്തിനു വേണ്ടി ജീവൻ ബലിയർപ്പിച്ച സ്വാതന്ത്ര്യ സമര സേനാനികൾക്ക്  , ധീര ജവാൻമാർക്ക് വീര വന്ദനം. ഇന്നും നമ്മുടെ അതിർത്തികളിൽ ശത്രുക്കളിൽ നിന്നും നമ്മെ സംരക്ഷിക്കാൻ ചൂടും തണുപ്പും സഹിച്ച് കാവൽ നില്ക്കുന്ന ജവാന്മാർക്ക് സല്യൂട്ട്..നമ്മുടെ രാജ്യത്തിന്റെ ഭക്ഷ്യമേഖലയിലെ വളർച്ചക്ക് വേണ്ടി കഷ്ടപ്പെട്ട് വിയർപ്പൊഴുക്കി പ്രവർത്തിക്കുന്ന കർഷകർക്ക് വന്ദനം, രാജ്യത്തിന്റെ സാമ്പത്തിക മേഖലയിൽ കാര്യമായ പങ്കു വഹിക്കുന്ന പ്രവാസികൾക്ക് വന്ദനം..നമ്മൾ അറിഞ്ഞും അറിയാതെയും, പ്രത്യക്ഷമായും, പരോക്ഷമായും ഒരുപാട് പേർ ചെയ്യുന്ന ത്യാഗം തന്നെയാണ് നമ്മുടെ രാജ്യത്തിന്റെ വളർച്ചയ്ക്കും, ഉന്നമനത്തിനും കാരണമാകുന്നത്..ആരും മോശമല്ല,  അവരവരുടേതായ പ്രവർത്തന മേഖലകളിൽ അവർ ചെയ്യുന്ന കഠിനാദ്വാനത്തിന്റെ  പങ്കാണ് ഒരു പൌരൻ എന്ന നിലയിൽ നമ്മൾ അനുഭവിക്കുന്നത്..അതിന് നന്ദി പ്രകടിപ്പിക്കാൻ സമയമോ മനസോ ഇല്ലാതെ വന്നാലും നന്ദികേടു കാണിക്കരുത് നിന്ദിക്കരുത്..
എല്ലാവർക്കും റിപ്പപ്ളിക്ക് ദിന ആശംസകൾ...ജയ് ഹിന്ദ്‌...
Posted by Sajeed Noohkhan at 21:29 No comments:
Saturday, 23 January 2016
Posted by Sajeed Noohkhan at 22:52 No comments:
Friday, 15 January 2016
Posted by Sajeed Noohkhan at 21:26 No comments:
Monday, 11 January 2016
Posted by Sajeed Noohkhan at 21:06 No comments:
Saturday, 9 January 2016
ഒരു പ്രവാസി ഭാഗ്യമുള്ളവൻ എന്ന് പറയണമെങ്കിൽ മൂന്നു കാര്യങ്ങൾ പ്രധാനമായും വേണം..
1 - നല്ല സ്പോണ്‍സർ .
2 -  നല്ല ഭാര്യ...
3 - നല്ല സഹമുറിയൻ...
ഇത് മൂന്നും നല്ലതാണെങ്കിൽ പ്രവസമെന്ന നിർഭാഗ്യത്തെ വലിയ ടെൻഷൻ ഇല്ലാതെ അവനു തരണം ചെയ്യാം. ഓരോന്നായിട്ട് നോക്കാം...
1 - നല്ല സ്പോണ്‍സർ: കുറച്ചായാലും കൂടുതൽ ആയാലും എല്ലാ മാസവും കൃത്യമായി വേതനം നല്കുന്നു, സമയത്തിനു ലീവ്, അത്യാവശ്യങ്ങൾക്ക് നാട്ടിലേക്കു പോകേണ്ടി വന്നാൽ അത് മനസിലാക്കി അയക്കുന്നു, ശമ്പള ഉയർച്ചകൾ അതാതു സമയത്ത് നല്കുന്നു..ചെയ്യുന്ന ജോലിയെ പുകഴ്ത്തിയാലും ഇല്ലെങ്കിലും ആവശ്യമില്ലാത്ത സംസാരങ്ങൾ സംസാരിച്ചു ഒരു സമ്മർദം കൊടുക്കാറില്ല. എങ്കിൽ അതൊരു നല്ല സ്പോണ്‍സർ എന്ന് ഏറെക്കുറെ ഉറപ്പിക്കാം...
2 - നല്ല ഭാര്യ : പ്രവാസിയുടെ ദൈനംദിന കാര്യങ്ങളിലെ സന്തോഷങ്ങളിലും സന്താപങ്ങളിലും ഇവർക്ക് പലതും ചെയ്യാൻ കഴിയും. നേരിട്ട് കാണാൻ കഴിയാത്ത സാഹചര്യം ആയതു കൊണ്ട് കുടുംബ വിഷയങ്ങളെക്കുറിച്ച് അനാവശ്യമായ ആവലാതികളും, ചെറിയ കാര്യങ്ങളെപ്പോലും മനസിലിട്ട്‌ പുകച്ചു വലുതായി ആലോചിച്ചു കൂട്ടുന്നവനാണ് പ്രവാസി. ഇത് മനസിലാക്കി പ്രവർത്തിക്കുന്ന ഒരു ഭാര്യ പ്രവാസിയുടെ ഭാഗ്യമാണ്.. പ്രവാസി സമ്പാദിക്കുന്നതിലും  ഒന്നുമില്ലാതെ ആവുന്നതിലും സുപ്രധാനമായ ഒരു റോൾ ഇവർക്കുണ്ട്. അയക്കുന്നതിൽ നിന്നും ഒരുപാട് പിശുക്ക് കാട്ടിയില്ലെങ്കിലും ആവശ്യത്തിനു ചിലവഴിച്ച് ബാക്കി ഉള്ളത് സൂക്ഷിച്ചു വയ്ക്കുന്നു. കുടുംബത്തിലെ തനിക്കു കൈകാര്യം ചെയ്യാൻ കഴിയുന്ന കാര്യങ്ങളെ സ്വയം കൈകാര്യം ചെയ്യുന്നു. കുഞ്ഞു കുഞ്ഞു പ്രശ്നങ്ങളെ പോലും വിളിക്കുന്ന സമയങ്ങളിൽ ഭർത്താവിനോട് പറഞ്ഞു ടെൻഷൻ അടിപ്പിക്കാതെയിരിക്കുന്നു, എന്നാൽ വലിയ കാര്യങ്ങളെ ഒരു മയത്തിൽ അവതരിപ്പിക്കുകയും ചെയ്യുന്നു...വിളിക്കുന്ന സമയങ്ങളിൽ സ്നേഹത്തോടെ സംസാരിക്കുന്നു.
3 - സഹമുറിയൻ: സഹകരണം ഇല്ലാത്ത ഒരു സഹമുറിയൻ പ്രവാസിയുടെ ശാപമാണ്. ഉറങ്ങുമ്പോൾ ഉച്ചത്തിൽ സംസാരിച്ചു ശല്യം ചെയ്യുന്നവൻ, ഭക്ഷണം കഴിക്കുമ്പോൾ മൂക്ക് ചീറ്റിയും മറ്റും ബഹളമുണ്ടാക്കുന്നവൻ, ഉറക്കത്തിൽ വാതിലുകൾ ഉച്ചത്തിൽ തുറന്നടച്ചു ശല്യം ചെയ്യുന്നവൻ മൊത്തത്തിൽ ശല്യക്കാരൻ ആണെങ്കിൽ പ്രവാസിക്ക് പണി ആവും. ഒരു നല്ല സഹമുറിയൻ ആവാൻ എളുപ്പമാണ്. കൂടെ ഉള്ളവനെ ഒന്ന് മനസിലാക്കിയാൽ മതി. ഒരുമിച്ചു ഭക്ഷണം പാചകം ചെയ്തും, ഒരുമിച്ചു റൂം വൃത്തിയാക്കിയുമൊക്കെ നല്ല സൌഹൃദങ്ങൾ സ്ഥാപിച്ചാൽ ഇരു കൂട്ടർക്കും സന്തോഷവും സമാധനാവും ഉണ്ടാവും. കൂടെ ഉള്ളവന്റെ കുടുംബ കാര്യങ്ങൾ ചെവി കൊടുത്തു കേൾക്കാൻ സമയമില്ലെങ്കിൽ കേൾക്കാതിരിക്കുക പക്ഷേ അതിന്റെ പേരിൽ പരിഹസിക്കാൻ നിൽക്കരുത് , അല്ലെങ്കിൽ അനാവശ്യമായി അവന്റെ കുടുംബ കാര്യങ്ങളിൽ അഭിപ്രായം പറയാനും നില്ക്കരുത്..ഒരുവൻ ഉണ്ണുമ്പോഴും, ഉറങ്ങുമ്പോഴും മറ്റുള്ളവർ പാലിക്കേണ്ട ചില സാമാന്യമര്യാദകൾ ഉണ്ട് അത് അറിഞ്ഞു പ്രവർത്തിക്കുക, പരസ്പരം സംസാരിച്ചു കാര്യങ്ങൾ മനസിലാക്കി പ്രവർത്തിക്കുക. ..
ഇതെല്ലാം തികഞ്ഞു കിട്ടുന്നവർ വളരെ ചുരുക്കമാണ്. ഈ പറഞ്ഞതിൽ ചിലത് മാത്രം കിട്ടുന്നവരും, എന്നാൽ എല്ലാം കുളമായി കിട്ടിയവരും ഉണ്ട്. എങ്ങിനെ ആയാലും, നിങ്ങൾക്ക് സമാധാനം വേണമെങ്കിൽ മനസിനെ പക്വതപ്പെടുത്തുക ഒരു കാര്യത്തെക്കുറിച്ചും അതിര് കവിഞ്ഞു ചിന്തിച്ചു തല പുണ്ണാക്കാതെ ആവശ്യമുള്ള കാര്യങ്ങൾ ഉൾക്കൊണ്ടു മറ്റുള്ളതിനെ പുറന്തള്ളി എപ്പോഴും ഒരു പോസിറ്റീവ് ചിന്തയോടെ ജീവിതത്തെ കാണുക..മോശം വശങ്ങളെ മാത്രം ചിന്തിച്ചു വിഷമിക്കുന്നതിലും നല്ലത് അതിൽ എവിടേലും ഒരു നല്ല വശം ഉണ്ടെങ്കിൽ തേടി പിടിച്ചു സന്തോഷം കണ്ടെത്തുക....
Posted by Sajeed Noohkhan at 21:35 No comments:
Friday, 8 January 2016
Posted by Sajeed Noohkhan at 11:57 No comments:
Friday, 1 January 2016
Posted by Sajeed Noohkhan at 20:46 No comments:
Newer Posts Older Posts Home
Subscribe to: Posts (Atom)
View my complete profile
Feedjit Live Blog Stats
Feedjit Live Blog Stats
Ethereal template. Powered by Blogger.